Patrick Sériot

Patrick Sériot (sündinud 14. veebruaril 1949, Vincennes, Prantsusmaa) on prantsuse lingvist ja ideedeajaloolane.

Ta töötab Lausanne'i ülikoolis slavistika osakonna juhatajana.

Ta peamiseks uurimisvaldkonnaks on keeleteaduse ajalugu. Ta on Praha lingvistilise ringi, Roman Jakobsoni ja Nikolai Trubetzkoy tööde tunnustatud uurija.

Vaated
Üks Seriot järeldusi on, et "diskursuseanalüüsi pole võimalik rakendada tõlgitud tekstidele, kuna kõik tõlked on topelterinevusega: on hulk algteksti märke, millel pole ekvivalente teises keeles, ning hulk obligatoorseid tähiseid teises keeles, millel puudub viidatav objekt lähtekeeles".Williams, Glyn 1999. French discourse analysis: the method of post-structuralism. London: Routledge, lk. 161.

Seriot arendatud ja rakendatud kontseptsioon air du temps on vaadeldav kui Zeitgeist'''i sotsioloogiline tahk: teaduslikud mõisted võivad olla sarnased mitte üksnes seepärast, et nende sõnastajad mõjustasid teineteist, vaid seepärast, et need kujunesid samas intellektuaalses keskkonnas (Sériot 1999: 38). Intellektuaalide võrgustiku liikmed jagavad hulka domineerivaid teaduslikke ideid, kujutlusi, metafoore ja eelistusi, mida nad kasutavad omaenda arutelu luues, ilma endale täielikult teadvustamata selliste allikate rolli enda loodavais teooriais. Mingi perioodi air du temps ületab erialasid eraldavaid piire.Helden, Andries van 2009. Russian Linguistics 33: 332.

Teosed
Raamatud
Sériot, Patrick 1999. Structure Et Totalite: Les Origines Intellectuelles Du Structuralisme En Europe Centrale Et Orientale. Paris: Presses universitaires de France.
Серио, Патрик 2001. Структура и целостность: об интеллектуальных истоках структурализма в Центральной и Восточной Европе: 1920-30-е гг. Москва: Языки славянской культуры.
Sériot, Patrick 2014. Structure and the Whole: East, West and Non-Darwinian Biology in the Origins of Structural Linguistics. (Translated from French by Amy Jacobs-Colas. Preface by Kalevi Kull.) (Semiotics, Communication and Cognition 12.) Berlin: De Gruyter Mouton.

Artiklid
Seriot, Patrick 1999. The impact of Czech and Russian biology on the linguistic thought of the Prague Linguistic Circle. Travaux du Cercle linguistique de Prague 3: 15–24. vt

Eesti keeles
Sériot, Patrick 2001. Trubetzkoy kaksikelu ehk süsteemide suletus. (Tõlkinud Andres Raudsepp.) Akadeemia'' 11: 2290–2303, 12: 2586–2602.

Viited

Välislingid
P. Sériot koduleht
Tartut külastav ideedeajaloolane võrdleb Barthes’i ja Lotmani ideoloogiaid ERR, juuni 2015.
Patrick Sériot loeng Tartus – Roman Jakobson's structuralism and Lev Berg's nomogenesis

Kategooria:Šveitsi teadlased
Kategooria:Sündinud 1949